ריאד אגה

ריאד נעסאן אגה (בערבית: رياض نعسان اغا; נולד ב-1947) הוא איש ציבור סורי.

ביוגרפיה
אגה נולד בסוריה וסיים לימודי דוקטורט בפילוסופיה באוניברסיטת דמשק. לאחר מכן הוא הורה בנושאי ספרות ערבית, שימש מנהל התוכניות והאחראי על הפקות הדרמה בטלוויזיה הסורית ולאחר מכן כיהן כסמנכ"ל הטלוויזיה הסורית.

בשנת 1990 נבחר אגה לבית הנבחרים. לאחר כניסתו לחיים הציבוריים הוא מונה ליועץ מדיני לנשיא חאפז אל-אסד. אגה כיהן כשגריר סוריה בעמאן ובאיחוד האמירויות הערביות. בשנת 2006 הוא מונה על ידי הנשיא בשאר אל-אסד לשר התרבות. בתפקיד זה כיהן אגה מ-21 בפברואר 2006 עד 3 באוקטובר 2010 כאשר הוחלף על ידי ריאד איסמט

אגה נשוי ואב לארבעה.

קישורים חיצוניים
 קורות חייו באתר Arab Decision

שגרירי סוריה
שגרירים באיחוד האמירויות הערביות
שגרירים בירדן
שרי התרבות של סוריה
בוגרי אוניברסיטת דמשק
ילידי 1947